O paouez dizoleiñ ho lec'hienn emaon. Ha "mersi" a lavaran deoc'h evit ho notennoù diwar-benn levrioù skrivet e brezhoneg. N'eo ket alies e c'heller lenn kement-se. Klask a raen traoù evit boueta ma spered hag o c'havet am eus…  D'ar mare-mañ e lennan levr Koulizh Kedez Troioù-kaer Dom Lom. Kalz pinvidikoc'h eo e vrezhoneg evit ma hini -daoust hag-eñ ec'h anavez-eñ dre eñvor an holl-c'herioù a zo implijet gantañ ?- ha red eo din lakaat ma daoulagad da gantreal etre al levr hag ar geriadurioù. Ur wezh erru skuizh ma daoulagad o vont-dont e giz-se hag ur wezh anavezet ster ar gerioù a zo war ur bajenn pe ziv e lennan ur wezh c'hoazh a-benn gwelet pegen barzhonius e c'hell bezañ skritur Koulizh Kedez…hag ez eo !